**Inštrukcie, ako postupovať pri zápise dieťaťa do Základnej školy pre žiakov s autizmom, Breziny 256, 05562 Prakovce na školský rok 2024/2025**

**( prípravný/ prvý ročník) :**

**Zápis:**

**15. 04. 2024** - **19. 04. 2024 od 9:00 hod. do 11:00 hod. v priestoroch Spojenej školy internátnej, Breziny 256, Prakovce.**

**Zápis bude prebiehať:**

* **fyzicky za prítomnosti zákonných zástupcov dieťaťa spolu s dieťaťom**
* **k zápisu je potrebné priniesť RODNÝ LIST DIEŤAŤA A OBČIANSKY PREUKAZ  ZÁKONNÝCH ZÁSTUPCOV**

**Spôsob podania prihlášky do 1.ročníka:**

* **elektronicky:  na stránke školy,  prístupná elektronická prihláška, ktorú vypíše zákonný zástupca dieťaťa vopred. Škola si prihlášku vytlačí a v čase zápisu ju zodpovedný zamestnanec skontroluje so zákonnými zástupcami dieťaťa priamo v škole, následne ju rodičia/zákonní zástupcovia podpíšu**

**Rodičia ktorí nemajú možnosť vyplniť elektronickú prihlášku:**

* **vypíšu prihlášku v listinnej podobe priamo v škole počas zápisu (tlačivo na vyplnenie "Prihláška do 1.ročníka" dostanú rodičia v škole)**

 **Dôležité upozornenie:**

* **prihláška do 1.ročníka musí byť podpísaná oboma rodičmi**

  **Ak nemôžu prísť k zápisu obaja zákonní zástupcovia, môžete si prihlášku vytlačiť dopredu a priniesť podpísanú oboma zákonnými zástupcami.**

**V prípade že:**

    **a) zákonní zástupcovia sa dohodli, že všetky písomnosti týkajúce sa prijímania dieťaťa na základné vzdelávanie bude podpisovať  len jeden, vypíšte písomné vyhlásenie:**

**Písomné vyhlásenie ( viď. príloha)**

 b)  **nie ste v kontakte s druhým zákonným zástupcom dieťaťa, vypíšte písomné vyhlásenie:**

[**Čestné**](https://cloud-4.edupage.org/cloud/Cestne_vyhlasenie.pdf?z:kpyxYmgx0CZK0I0MAsQ1zlq+yVmUe5UhM3bRbQFfX2DLMI/gs2/jw+igqroQDG+2) **vyhlásenie ( viď. príloha )**

Pri vypĺňaní **Prihlášky do 1. ročníka** je veľmi dôležité  **správne vyplniť kontakty na rodičov,** resp. zákonných zástupcov dieťaťa a to telefonické aj emailové. **Všetky údaje do elektronickej prihlášky  vpisujte aj diakritikou (dĺžne, mäkčene,**)

**V prípade otázok sa prosím obracajte na : tel.č.:053/4874390, 0915971646**

**E-mail: skola@ssiprakovce.sk**

Základná škola pre žiakov s autizmom, Breziny 256, 05562 Prakovce vyžaduje pri zápise dieťaťa na plnenie povinnej školskej dochádzky

a) osobné údaje žiaka v rozsahu

* dátum a miesto narodenia,
* adresa trvalého pobytu alebo adresa miesta, kde sa dieťa, žiak, poslucháč alebo účastník výchovy a vzdelávania obvykle zdržiava, ak sa nezdržiava na adrese trvalého pobytu,
* rodné číslo,
* štátna príslušnosť,
* národnosť,

b) osobné údaje zákonného zástupcu v rozsahu

* titul, meno a priezvisko, rodné priezvisko,
* adresa bydliska a druh pobytu,
* kontakt na účely komunikácie.

**Prihláškový materiál musí obsahovať:**

1. žiadosť o prijatie,
2. zápisný lístok (vypĺňa sa v škole),
3. správy z diagnostického vyšetrenia vydanej zariadením poradenstva a prevencie – psychologické, špeciálno-pedagogické, logopedické, vyjadrenie odborného lekára k diagnóze,
4. kópiu rozhodnutia o prijatí dieťaťa do materskej školy.

**O prijatí dieťaťa rozhodne riaditeľ školy do 15. júna 2024**

* v prípade potvrdenia autizmom a iných pervazívnych vývinových porúch príslušným poradenským a výchovným zariadením u dieťaťa po danom termíne, je možné podať prihlášku na vzdelávanie v základnej škole pre žiakov s autizmom do 31.08.2024